Κατηγορίες κατά της Ελλάδας φέρεται να εξαπέλυσε ο υπουργός Εξωτερικών της Τουρκίας , Μεβλούτ Τσαβούσογλου , κατά τη διάρκεια ομιλίας του στην 10η διάσκεψη Τούρκων Πρέσβεων, λίγες ώρες μετά το σοβαρό επεισόδιο με πυροβολισμούς κατά Ελλήνων ψαράδων κοντά στη Λέρο.

Ο επικεφαλής της τουρκικής διπλωματίας, τόνισε, σύμφωνα με τα όσα αναφέρει στον λογαριασμό του στο twitter ο Τούρκος δημοσιογράφος Αμπντουλάχ Μποζκούρτ, πως η Ελλάδα αυξάνει την ένταση στο Αιγαίο και τη Μεσόγειο.

Ο Τσαβούσογλου, μάλιστα, ανέφερε πως η Ελλάδα κάνει "παράξενα" πράγματα, παρότι η Τουρκία έχει σταθεί πάντα στο πλευρό των Ελλήνων στις δύσκολες ώρες.

#Turkey's FM Mevlut Cavusoglu accused #Greece of escalating tension in Aegean and Mediterranean, said Greeks do bizarre things there even though Turkey always stood by Greeks in their difficult times. pic.twitter.com/CWjelYUHKZ — Abdullah Bozkurt (@abdbozkurt) 13 Αυγούστου 2018